da da id en en da en da da da de en da sv de da da da en da da da da da da da da de oc da it da en da it da da en da nb da en en da en da nb en da da da nb da da da da en da da da da da da da da da da da da da da fr en es en da hu en en en en en en en en en en en en en en en en en en
Ditlev Nissen etablerede Levende Lokalsamfund i 1997, under navnet Utopiske Horisonter. Siden da har Ditlev virket som underviser og facilitator i øko- og lokalsamfund, lokalsamfund, bofællessskaber, kommuner og virksomheder.
Ditlevs vej ind i undervisningen
Ditlev Nissen underviser i sociokrati, 2021.
I 1988 var jeg som tømre med i et stort fremtidsværksted i fagbevægelsen. Her oplevede jeg hvad dialog kan gøre ved mennesker og fællesskaber: Du kan være dig og jeg kan være mig, hvor vi lytter til hinandens ‘ja’ og ‘nej’, uden at den ene fortæller den anden, hvad der er rigtigt og forkert. Denne sociale oplevelse var impulsen i mit fremtidige virke.
I 1993 flyttede jeg til Christiania (1993-2006). Fristaden skabte en god ramme for min børns opvækst og i praksis lærte jeg om selvforvaltning, lokaløkonomi og konsensusdemokrati. Siden har jeg været medskaber af og beboer i bo- og landbrugdsfællesskabet Karise Permatopia (2014-2021). I 2021 flyttede jeg tilbage til Christiania.
I 1995 kom jeg med i Center for Konfliktløsnings første grundkursus. Jeg blev inviteret med i den interne uddannelse, hvilket førte til tolv lærerige år som underviser og konsulent i centret (1997-2009).
Samme år mødte jeg Landsforeningen for Økosamfund (LØS) og Global Ecovillage Network, der fik en afgørende indflydelse på mit liv og virke. Kvaliteten i det sociale fællesskabet og de konkrete visioner om bæredygtige livsformer, gav mig en følelse af, at her hørte jeg til.
Ecovillage Design Education, en lev-og-lær uddannelse udviklet i den globale økosamfundsbevægelse, gav sammen med det jeg lærte i Center for Konfliktløsning oplevelser af, at der ligger en universelle etik og pædagogik i økosamfundenes og konfliktløsningens undervisningsmetoder.
Som kursist og som underviser oplever jeg gang på gang, at aktionsbaserede læreprocesser skaber unikke læringsfællesskaber, der på en og samme tid har fokus på den enkeltes personlige udvikling, fællesskabets vækst og faglig læring.
Meningsfuldheden i Ecovillage Design Education og meningsløsheden i regeringens arbejdsløshedspolitik, var i 2013 impulsen til skabelsen af Omstillingsagent, et 6-ugers kursus for ledige, hvor vi havde Lejre Økologiske Kommune som læringsrum. Kursisterne spændte fra 20 til 72 år og fra sosu-assistent til ph.d. i astrofysik. Den udviklingsspiral, jeg kender fra økosamfundene, skete på lignende vis i Lejre: Nye jobs og virksomheder spirede frem, hvilket forstærkede min interesse for grøn lokal økonomi og de værdiskabende muligheder der opstår, når mennesker i fællesskab tager hånd om lokalsamfundets udvikling.
Nu er vi fremme ved 2021, hvor 30 års års læring skal manifesteres på nye måder. Mit håb er, at Levende Lokalsamfund vil bringe kvalitet og livsglæde ind i den omstilling, som verden så intenst kalder på.
Lærer fra N. Zahles Seminarium. Afsluttede uden linjefag, da jeg efter mit pædagogisk speciale; Utopier som ressource i demokratisk arbejde. Startede Utopiske Horisonter.
Tømrer fra Københavns Tekniske Skole
HF eksamen fra Avedøre Statsskole – statsligt forsøgsgymnasium med pædagogiske og demokratiske forsøg.
Supplerende kurser og uddannelser
Gaia Education Design for Sustainability & Regeneration – 16 måneders e-learning, Gaia Education, 2021
Art of Hosting – værtsskab for samskabende, deltagende og betydningsfulde samtaler. Tre døgns intensiv træning, 2019′
Sociocratic practitioner, 7 dages kursus med Ted Rau og Jerry Koch-Gonzales, Sociocracy for All, 2019
Neuroaffektiv ledelse – årskursus med udgangspunkt i de neuroaffektive kompasser, 2015
Sociocrati – conscious collaboration for effective organisation v. Thrive-in Collaboration, 2015
Transition to Resilience, modul 1-2, Findhorn, Skotland, 2013
Permakultur Certifikat Kursus. Lev Bæredygtigt, 2012
Global Ecovillage Educators for a Sustainable Earth. Tilknyttet undervisergruppen i Gaia Education efter Training for Trainers, Danmark 2011, Ecovillage Design Education, Sieben Linden, Tyskland, 2009 og Ecovillage Training, Findhorn, Skotland, 2007.
Godkendt som konfliktmægler. Center for Konfliktløsning, 2008
Gruppefacilitering i Deep Democracy. Jytte Vikkelsøe, 2008
Supervisionsuddannelse modul 1. Kempler Instituttet, 2008
Demokratikonsulent. Voksen Pædagogisk Center, Københavns Kommune, 2005
Få kroppen med i dit professionelle arbejde, Bodynamic International, 2004
Ikke voldelig kommunikation. Center for Konfliktløsning, 2004
Worldcafé kursus hos Finn Voldtofte, 1998
Godkendt som underviser i Center for Konfliktløsning, 1996
Tilbagevendende intern uddannelse i Konfliktløsning, Ikkevoldelig Kommunikation, Konfliktmægling, Appreciative Inquiry m.m. frem til 2009.
Fremtidsværksted som forandringsmetode, Læreanstalternes Fælles Formidlingskursus, 1995.
Mød os på Facebook
Mød os på Facebook
FOREDRAG: 29 berigende år i økosamfundsbevægelsen
Vi skal udvikle vores empatiske evner, hvis vi skal opnå et bæredygtigt samfund
Grøn Markedsplads kalder Fællesskab af Fællesskaber
Leave this field empty if you're human:
Copyright © 2022 Levende Lokalsamfund. All rights reserved.
Vi anvender cookies for at give dig den bedst mulige oplevelse af vores website.
Close GDPR Cookie Settings
Powered by  GDPR Cookie Compliance
This website uses cookies so that we can provide you with te best user experience possible. Cookie information is stored in your browser and performs functions such as recognising you when you return to our website and helping our team to understand which sections of te website you find most interesting and useful.
Strictly Necessary Cookie should be enabled at all times so that we can save your preferences for cookie settings.
Enable or Disable Cookies
If you disable this cookie, we will not be able to save your preferences. This means that every time you visit this website you will need to enable or disable cookies again.